《西禅寺》
宋代·喻良能

修廊千柱压城阴，山并庐山胜二林。
六月檐楹无暑气，四时山二有清音。
鸟飞不尽上方远，鲸吼希闻别院深。
更欲题诗发佳境，泮林讲说总关心。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。